Source: http://www.vssvalzbety.sk/o-nas/organy-vs/akademicky-senat/statut
Timestamp: 2017-11-18 11:55:38+00:00
Document Index: 17563944

Matched Legal Cases: ['§ 8', '§ 8', '§ 82', '§ 48', '§ 48', '§ 4', '§ 33', '§ 33', '§ 49', '§ 107', '§107']

Domov O nás Orgány VŠ Akademický senát Štatút
ZO ŠTATÚTU Vysokej školy zdravotníctva a sociálnej práce sv. Alžbety v Bratislave, n. o.
Akademický senát VŠ
(1) Akademický senát VŠ (ďalej len „AS VŠ“) sa skladá z volených zástupcov akademickej obce VŠ; má najmenej 15 členov, z toho najmenej jednu tretinu tvoria študenti.
(2) Akademický senát VŠ sa člení na zamestnaneckú časť a na študentskú časť. Členov zamestnaneckej časti akademického senátu VŠ volia v tajných voľbách členovia zamestnaneckej časti akademickej obce. Členov študentskej časti akademického senátu VŠ volia v tajných voľbách členovia študentskej časti akademickej obce. Členom zamestnaneckej časti akademického senátu VŠ môže byť len člen zamestnaneckej časti jej akademickej obce. Členom študentskej časti akademického senátu vysokej školy môže byť len člen študentskej časti jej akademickej obce.
(3) Funkcia člena akademického senátu VŠ je nezlučiteľná s funkciou rektora, prorektora, kvestora, dekana, prodekana a tajomníka fakulty.
(4) Funkčné obdobie členov akademického senátu VŠ je štvorročné.
(5) Zasadnutia akademického senátu VŠ sú verejné. Rektor alebo v jeho zastúpení prorektor alebo kvestor má právo vystúpiť na zasadnutí kedykoľvek, keď o to požiada. Na žiadosť rektora je predseda akademického senátu VŠ povinný bezodkladne, najneskôr však do 14 dní, zvolať zasadnutie akademického senátu VŠ. Ak tak predseda AS VŠ neurobí, zvolá zasadnutie AS VŠ rektor.
(6) Členstvo v akademickom senáte VŠ zaniká z dôvodov uvedených v § 8 ods. 6 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len " zákon“).
(7) Ak zaniklo členovi akademického senátu VŠ členstvo pred skončením funkčného obdobia podľa § 8 ods. 6 písm. b/ až f/ zákona, zvolí príslušná časť akademickej obce na uvoľnené miesto nového člena akademického senátu VŠ, ktorého funkčné obdobie trvá do konca funkčného obdobia člena, ktorému členstvo zaniklo.
Pôsobnosť akademického senátu VŠ
(1) Akademický senát VŠ:
a) vyjadruje sa k návrhom na zriadenie, zlúčenie, splynutie, rozdelenie, zrušenie, zmenu názvu alebo zmenu názvu alebo zmenu sídla fakulty VŠ po predchádzajúcom vyjadrení Akreditačnej komisie ( § 82 ods. 2 písm. zákona).
b) vyjadruje sa k návrhom vnútorných predpisov VŠ podľa § 48 ods. 1 písm. b), i), j) a k) zákona predložených rektorom VŠ a schvaľuje na návrh predsedu AS VŠ vnútorné predpisy podľa § 48 ods. 1 písm. f) a g) zákona,
c) vyjadruje sa k návrhom vnútorných predpisov VŠ podľa § 4 písm. a), c), až e) zákona a k návrhu vnútorných predpisov fakulty podľa § 33 ods. 2 písm. a) zákona, § 33 ods. 3 písm. a) zákona,
d) navrhuje kandidátov na rektora Správnej rade VŠ a navrhuje odvolanie rektora z funkcie, Správnej rade VŠ. Správna rada VŠ do 15 dní návrh kandidáta na rektora potvrdí a predloží ho ministrovi alebo návrh na kandidáta zamietne,
f) schvaľuje návrh rektora na vymenovanie a odvolanie členov vedeckej rady VŠ,
g) schvaľuje návrh rozpočtu VŠ, ktorý predložil štatutárny orgán VŠ,
h) schvaľuje dlhodobý zámer VŠ (§ 49 ods. 1 písm. c) zákona) predložený štatutárnym orgánom po prerokovaní vo vedeckej rade VŠ a k jeho aktualizácii,
j) pred schválením vo vedeckej rade VŠ prerokúva návrh študijných programov, ktoré sa nebudú uskutočňovať na fakulte, ale na VŠ, predložený rektorom,
l) vyjadruje sa k návrhu štatutárneho orgánu, tj. rektora na zriadenie, zmenu názvu, zlúčenie, splynutie, rozdelenie alebo zrušenie súčastí VŠ, ktoré nie sú fakultami,
m) volí zástupcu VŠ do Rady vysokých škôl (§ 107 ods.3 zákona),
n) volí zástupcu VŠ do Študentskej rady vysokých škôl (§107 ods. 4 zákona) – tohto zástupcu volí len jeho študentská časť,
o) raz za rok podáva akademickej obci VŠ správu o svojej činnosti, ktorú vyvesí na verejne prístupnom mieste VŠ a zverejnení na internetovej stránke vysokej školy,
p) plní iné úlohy podľa zákona a štatútu VŠ.
(2) Akademický senát VŠ v otázkach uvedených v odseku 1 písm. d) a f) zákona rozhoduje tajným hlasovaním, ako aj v ostatných otázkach uvedených v odseku 1, ak o tajnom hlasovaní v danej veci rozhodne.
(2) Rektora vymenúva a odvoláva na návrh AS prezident Slovenskej republiky